**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. din**

Ca urmare a solicitării de emitere a acordului de mediu adresate de **SC CITY GROUP SRL,** cu sediul în loc. Panic, nr. 22/C, Cam. 2, com. Hereclean, jud. Sălaj**,** înregistrată la APM Sălaj cu nr. 5231/21.06.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.03.2024, că proiectul: **Elaborare documentație tehnică în vederea autorizării lucrărilor de extindere, etajare, modernizare, schimbare destinație, realizare accese auto și pietonale, organizare de șantier – cu respectarea înălțimii maxime admisibile a clădirilor reglementate prin PUG,** propus a fi amplasat în Mun. Zalău, str. Fabricii, nr. 10, jud. Sălaj,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, 13, lit. a) – orice modificări sau extindere, altele decât cele prevăzutela pct. 24 din anexa nr. 1, ale proiectelor prevăzute în anexa 1 sau în prezenta anexă, deja autorizate, executate, sau în curs de a fi executate care pot avea efecte semnificative negative asupra mediului.;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Munbicipiului Zalău, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Obiectul prezentului proiect presupune amplasamentul ce construcția 75466-C1. In situatia actuala, constructia are destinatie de magazin si brutarie si are regim maxim de inaltime P+5E. O parte din cladire dinspre est ce are regim de inlatime P+1E se va demola pana la nivelul P, iar portiunea de cladire cu nivel P+2E se va demola partial, apoi se va extinde si se va supraetaja pana la P+3E (max. 15 m). Accentul volumetric cu regim P+5E se va pastra (conf. specificatiilor din CU nr. 485 din 31.05.2023, pentru funcţiunile existente care depăşesc regimul de înălţime admis D+P+3E/ 15 m la cornisa/ atic, se menţine regimul de înălţime existent). Se urmareste modernizarea si shimbarea destinatiei acestuia intr-un imobil cu spatii comerciale la parter si etaj 1, o parte din etajul 2 si 3 vor fi locuinte de serviciu/ apartamente in regim hotelier (portiunea ce va fi supraetajata), si o parte din etajul 2, 3 si etajele 4 si 5 vor fi dedicate birourilor (portiunea din cladire ce isi pastreaza regimul de inaltime existent). Functiunea dorita - imobil cu parter comercial, spatii pentru sedii de firme, locuinte de serviciu/ apartamente in regim hotelier la etaje - nu va avea un impact negativ asupra calitatii si caracteristicilor zonei, integrandu-se acesteia si contribuind prin amenajarile propuse la asigurarea unei zone de calitate.

In prezent, acest corp are o suprafata construita de 1 444.00 mp si suprafata construita desfasurata de 4 181.00 mp, avand regim maxim de inaltime P+5E. Se propune demolarea unor portiuni din constructie, extinderea suprafetei parterului pana la aproximativ 1 900.00 mp, etajarea unei portiuni de constructie obtinand o suprafata construita desfasurata de aproximativ 6 850.00 mp. Regimul maxim de inaltime P+5E se pastreaza, iar supraetajarea propusa va fi pana la P+3E/ max. 15 m atic/ cornisa.

Construcția propusă va fi retrasă față de limitele de proprietate, astfel:

• Nordica: retragere posterioara - 11.74 m

• Sudica (strada): retragere aliniament – 1.78 m

• Estica (strada): retragere laterala – 8.80 m

• Vestica: retragere aliniament – 9.32 m

 Accesul pietonal și auto în incintă se va realiza direct din strada Fabricii care limiteaza amplasamentul pe laturile sud si est. Parcela va dispune de doua accese auto, cu latimea de maxim 6 m, separat pentru locuinte de serviciu/ apartamente in regim hotelier, birouri, spatiile comerciale si aprovizionarea spatiilor comerciale. Se vor realiza accese in imobil pe toate cele 4 laturi ale cladirii. Platformele amenajate pentru accesele auto si pietonale, vor fi realizate din materiale de buna calitate, iar cele pentru parcajele auto necesare la sol vor fi realizate pe o suprafata impermeabila. Parcarile propuse respecta numarul minim necesar conform functiunilor propuse si se vor amenaja la nivelul solului pe o platforma special amenajata. Se vor amenaja trotuare de garda acolo unde este cazul, sub forma de dale.

 Spatiile neutilizate pentru constructie, terase, circulatii sau parcaje, vor fi intretinute ca spatii verzi plantate cu vegetatie de inaltime mica si mijlocie, pentru un ambient placut si in intentia de a pastra calitatile mediului, iar zona vestica invecinata Vaii Sarmasului se va amenaja cu arbori plantati si zone de relaxare pentru locuitorii din zona. Spațiile verzi vor include obligatoriu minim un arbore la 100 mp/spațiu verde. Spatiul verde amenajat va fi min. 20% din suprafata terenului.

Structura clădirii este realizată din cadre din beton armat, cu pereții din zidărie portantă, cu acoperiș tip terasa și fundații de beton.

Retelele tehnico-edilitare sunt prezente în zonă. Pentru stabilirea exacta a capacitatii retelelor existente si pentru determinarea necesitatilor cladirii propuse vor fi efectuate studii ulterioare. In cazul in care va rezulta necesitatea suplimentarii sau redimensionarii retelelor, se vor intocmi proiectele de specialitate necesare efectuarii respectivelor lucrari.

Deseurile vor fi depozitate in spatiul special amenajat in interiorul parcelei si vor fi evacuate periodic cu ajutorul firmelor de specialitate.

Indici urbanistici

SITUATIE EXISTENTA

S teren din acte = 3 848 mp

 Sc existentă = 1 444.00 mp; POT existent = 37.52 %

Scd existentă = 4 181.00 mp; CUT existent = 1.08

Regim de înălțime maxim existent = P+5E

Coeficientii urbanistici maximi reglementati prin PUG sunt:

POT maxim = 70%

CUT maxim = 2.80

Sc max = 2 693.60 mp

Scd max = 10 774.40 mp

SITUATIE PROPUSA

Sc propusă = 1 900.00 mp

Scd propusă (pt. calcul CUT) = 6 950.00 mp

POT propus= 49.37 %

CUT propus = 1.80

Regim de înălțime maxim propus = P+5E (se va pastra regimul maxim de inaltime existent; supraetajarea partiala a cladirii se va realiza pana la maxim P+3E/ 15m). Conf. specificatiilor din CU nr. 485 din 31.05.2023, pentru funcţiunile existente care depăşesc regimul de înălţime admis D+P+3E/ 15 m la cornisa/ atic, se menţine regimul de înălţime existent.

Bilanț teritorial

S teren din acte = 3 848 mp

Sc existentă = 1 444.00 mp; POT existent = 37.52 %

Scd existentă = 4 181.00 mp; CUT existent = 1.08

Sc propusă = 1 900.00 mp; POT propus= 49.37 %

Scd propusă (pt. calcul CUT) = 6 950.00 mp; CUT propus = 1.80

Regim de înălțime maxim propus = P+5E (se va pastra regimul maxim de inaltime existent; supraetajarea partiala a cladirii se va realiza pana la maxim P+3E/ 15m)

|  |  |  |  |
| --- | --- | --- | --- |
| **Zona studiată** | mp | % | ADC |
| Suprafata teren construibil | **3 848.00** | **100** |  |
| Suprafața construită propusă | **1 900.00** | **49.37** |  |
| Suprafața desfăsurată propusă totală (pt calcul CUT) | **6 950.00**  |  | **1.80** |
| Suprafața circulații pietonale/ auto/ parcari | **1 142.00**  | **29.68** |  |
| Suprafata punct gopodaresc | **20.00** | **0.52** |  |
| Suprafața spațiu verde  | **786.00** | **20.43** |  |

Nr locuri de parcare = 53

Suprafața circulații pietonale/ auto/ parcari (suprafata betonata) = 1142 mp

Volum decantor-separator produse petroliere = 4.50 mc

Proiectul de extindere, etajare, modernizare si schimbare de destinatie a constructiei existente face parte dintr-un plan mai amplu de restructurare urbana a zonei industriale si transformarea acesteia intr-o zona de mixta de locuinte collective si functiuni associate. Amplasamentul este situat intr o zona de productie cu imobile neutilizate, invecinate zonei de locuinte motiv pentru care este oportuna si binevenita realizarea revitalizarii zonei cu locuinte si functiuni complementare.

 Prin realizarea acestui obiectiv se va salubriza situl, cladiri neutilizate si aflate intr-o conditie precara vor fi rehabilitate, modernizate, si reutilizate, valorificand astfel spatial construit existent. De semenea, se vor amenaja spatii verzi, se vor crea locuri de munca pe durata executiei imobilelor si nu numai. Aceasta investitie va contribui la absortia de taxe si impozite locale, stimuland astfel economia zonala.

Totodata se intentioneaza realizarea uneii cladiri eficiente din punct de vedere termic pentru a diminua emisiile de carbon.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei și a biodiversităţii***: In executie, ca si resurse naturale, se va folosi apa pentru consum menajer si pentru realizarea constructiei. Nu se foloseste in mod excesiv lemnul, se vor folosi in mare parte cofraje prefabricate la fundatii si la suprastructura. Ca materii prime se vor folosi cimentul, agregate si fier pentru realizarea betonului armat, lemnul, pietris si piatra sparta – cantitati care se vor estima ulterior la faza de proiect tehnic. Acestea vor fi furnizate de firme specializate.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

*În perioada de execuţie* a proiectului și în *perioada de exploatare* vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

 **b5)** ***poluarea si alte efecte negative:***

 **a) protecţia calităţii apelor:**

**- sursele de poluanţi pentru ape, locul de evacuare sau emisarul;**

In activitatea de executie a lucrarilor de construire, sunt considerate poluante apele menajere uzate provenite de la personalul din santier. De asemenea, pot fi poluante eventualele scurgeri de carburanti de la utilajele folosite in santier. In functionare, sursele poluante sunt considerate apele uzate menajere. De asemenea, o sursa de poluare poate fi scurgerea accidentala de lubrifianti si combustibili de la autovehiculele parcate in incinta.

**-** **staţiile şi instalaţiile de epurare sau de preepurare a apelor uzate prevăzute;**

In activitatea de executie a lucrarilor de construire - prin organizarea de santier se prevede grup sanitar ecologic pentru personalul din santier si spalator cu scurgere racordata la rezervor propriu (capacitate 50L-se va vidanja periodic cu masini specializate). Mentionam ca prezenta utilajelor si autovehiculelor speciale nu va fi continua, acestea vor avea acces la santier strict pentru aprovizionarea cu materiale si pentru sapaturile initiale. Nu se lucreaza cu materiale poluante, carburanti, substante chimice, etc. Evacuarea apelor rezultate în urma spălarii de la rampa de spălare (bazin betonat) și curățare roți mașini și utilaje (namol) din organizarea de șantier se va face prin vidanjare periodică cu mașini specializate. Se va asigura intretinerea corespunzătoare a utilajelor astfel încât să nu se elimine scurgeri de combustibil în apele de suprafaţă.

In functionare, apele uzate menajere se vor evacua la reteaua de canalizare stradala existenta. Apele evacuate în rețeaua de canalizare a orașului vor respecta prevederile H.G. nr. 188/2002, cu modificările şi completările ulterioare - NTPA 002. Se va monta un separator de hidrocarburi in zona de parcare pentru evitarea poluarii cu lubrifianti sau combustibili proveniti de la autovehicule. Pentru siguranta, incinta va fi dotata cu un container de nisip, care se va folosi ca si absorbant in caz de scurgeri accidentale de combustibili. Apele pluviale de pe platforma parcării vor fi colectate prin intermediul rigolelor care vor fi direcționate către separatorul de hidrocarburi și apoi deversate în rețeaua de canalizare publică.

**b)** **protecţia aerului:**

**- sursele de poluanţi pentru aer, poluanţi, inclusiv surse de mirosuri;**

In activitatea de executie exista surse de poluare pentru aer – gazele de esapament provenite de la utilajele folosite, care asa cum se precizeaza si la capitolul anterior, vor avea acces temporar si limitat in santier, pentru aprovizionarea cu materiale de constructii si sapaturi initiale.

 In functionare, sursele de poluare pentru aer sunt centralele termice murale pe cladire, cu functionare pe gaze naturale si care se incadreaza dupa legea 462/1993 in urmatorii parametrii: Putere termica=375 kW, lucreaza in condensatie, emisii de oxid de azot sub 39 mg/kWh, consum anual 1.35 GJ, consum zilnic 74.4 kWh (mediu), clasa de eficienta energetica A, randament 98%.

**-** **instalaţiile pentru reţinerea şi dispersia poluanţilor în atmosferă;**

•utilizarea de autovehicule și utilaje care corespund din punct de vedere al condiţiilor tehnice;

•întreţinerea din punct de vedere tehnic a mijloacelor auto şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni; •se vor folosi plase tip mesh pe schele pe toate laturile pe toată perioada de construcţie pentru prevenirea spulberărilor;

•se va asigura umectarea periodică a suprafețelor de teren și a plaselor de protecție pentru împiedicarea dispersiilor de praf în atmosferă;

•gestionarea pământului din excavaţii astfel încât să nu se constituie în sursă de poluare pentru aer: stropire, acoperire, utilizare graduală în amplasament pe măsura avansării lucrărilor de construcţii;

•surpusul de sol din excavaţii va fi evacuat cât mai rapid în locaţia indicată de Primărie, cu ajutorul firmelor specializate;

•se va asigură curățirea corespunzătoare a utilajelor și mașinilor la ieșirea din șantier;

•transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;

•se va asigura revizia periodică conform prescripţiilor cărţii tehnice pentru asigurarea unei funcţionări normale cu respectarea prevederilor legislaţiei în vigoare privind protecţia mediului;

•se va asigura restricționarea vitezei de circulație a autovehiculelor în corelare cu factorii locali

**c)** **protecţia împotriva zgomotului şi vibraţiilor:**

**- sursele de zgomot şi de vibraţii;**

In activitatea de executie - in timpul santierului se va lucre pe cat este posibil cu cofraje metalice profesionale, care se monteaza cu prinderi mecanice. Nu se folosesc permanent cuie sau unelte care sa produca zgomot su vibratii. Se va lucra numai in timpul orelor permise. In functionare – nu este cazul, nu exista surse de zgomot si vibratii.

**-** **amenajările şi dotările pentru protecţia împotriva zgomotului şi vibraţiilor;**

In activitatea de executie - se va lucra cu cofraje metalice profesionale, care se monteaza cu prinderi mecanice. Nu se folosesc cuie sau unelte care sa produca zgomot su vibratii. Utilajele folosite atat in executie cat si in exploatare respecta standardele referitoare la emisiile de zgomot conf. HG 1756/2006 fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore. Se va lucra numai in timpul orelor permise. Se va respecta durata de execuţie a proiectului astfel încât disconfortul generat de poluarea fonică să fie cât mai redus ca timp. Pe durata desfășurării lucrărilor se vor amplasa pe lungimea împrejmuirii panouri mobile fonice. Se va planifica orarul de desfăşurare activităţilor generatoare de zgomot astfel încât să se evite efectele cumulative. Pentru reducerea disconfortului sonor datorat funcţionării utilajelor pe timpul de realizare a proiectului, programul de lucru nu se va desfăşura în timpul nopţii. Se va reduce la minim viteza de deplasare a utilajelor în zonă. Se vor folosi utilaje de lucru în concordanţă cu volumul şi caracteristicile activităţilor desfăşurate.

In functionare – anvelopa cladirii propuse/ existente va fi realizata din pereti din zidarie/ beton armat si plansee din beton armat, si va protejata cu termoizolatie care asigura un grad inalt de izolare fonica. Tamplaria exterioara va fi cu proprietati fonoizolante, potrivita pentru spatii publice, si va fi etansata corespunzator la montare.

**d)** **protecţia împotriva radiaţiilor:**

**- sursele de radiaţii;**

Nu este cazul, nu exista surse de radiatii, nici in activitatea de executie, nici in cea de productie

**-** **amenajările şi dotările pentru protecţia împotriva radiaţiilor;**

 Nu este cazul, nu exista surse de radiatii.

**e)** **protecţia solului şi a subsolului:**

**- sursele de poluanţi pentru sol, subsol, ape freatice şi de adâncime;**

In activitatea de executie – scurgeri accidentale de lubrifianti provenite de la autovehiculele de aprovizionare cu materiale de constructii. In functionare - scurgeri accidentale de lubrifianti si combustibili provenite de la autovehiculele din parcare.

**-** **lucrările şi dotările pentru protecţia solului şi a subsolului;**

In activitatea de executie:

•depozitarea materialelor de construcție se va face în zone special amenajate în incinta amplasamentului și fără a afecta circulația în zona obiectivului;

•staționarea mijloacelor auto se va face doar pe platforme impermeabilizate, pe perioade scurte, strict necesare;

•pentru toate categoriile de materiale de construcții, se va avea în vedere aprovizionarea ritmică, eșalonat, în concordnță cu etapele de lucru;

•se vor utiliza materiale de constructii preambalate; betonul se va aduce preparat din stațiile de betoane; •nu se vor depozita necontrolat materialele folosite şi deşeurile rezultate direct pe sol în spaţii neamenajate corespunzător;

•utilizarea de mașini și utilaje care sunt în stare optimă de funcționare, asigurarea întreținerii corespunzătoare a utilajelor astfel încât să existe scurgeri de combustibili;

•nu se vor efectua operaţii de întreţinere a mijloacelor auto şi a utilajelor pe amplasamentul de realizare a proiectului;

 •alimentarea cu carburanți a utilajelor și mijloacelor de transport se va face de la stații de districutie carburanti autorizate pentru evitarea scurgerilor accidentale de produse petroliere de la autovehicule.

 In functionare –platformele de acces auto vor fi realizate pe o suprafata impermeabila prevazute cu rigole pentru scurgerea apelor la canalizarea existenta. Se va monta un separator de hidrocarburi in zona de parcare pentru evitarea poluarii cu lubrifianti sau combustibili proveniti de la autovehicule. Depozitarea deșeurilor menajere se va face in zone special amenajate pe amplasament făra a se afecta circulația în zona obiectivului.

**f)** **protecţia ecosistemelor terestre şi acvatice:**

**- identificarea arealelor sensibile ce pot fi afectate de proiect;**

În zona adiacentă amplasamentului nu se găsesc păduri şi nici zone declarate arii sau ecosisteme protejate, amplasamentul fiind departe de parcuri şi rezervaţii naturale, arii de protectie avifaunistica (SPA) şi situri de interes comunitar (SCI).

**-** **lucrările, dotările şi măsurile pentru protecţia biodiversităţii, monumentelor naturii şi ariilor protejate;**

Datorită impactului nesemnificativ asupra biodiversităţii nu sunt necesare măsuri de diminuare a impactului.

**g)** **protecţia aşezărilor umane şi a altor obiective de interes public:**

**- identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele;**

Proiectul este elaborat in conformitate si cu respectarea tuturor prevederilor urbanistice pentru zona in care este amplasamentul studiat, nu exista monumente istorice si de arhitectura, sau alte zone cu regim de restrictie. Nu sunt afectate asezarile umane si obiective de interes public nici in activitatea de executie, nici in cea de functionare.

**-** **lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

 Nu este cazul.

**h)** **prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:**

**-** **lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;**

In activitatea de executie, se estimeaza volumul de moloz (resturi gips carton, placaje ceramice, folii si hartie ambalaje nereciclabile) la cca 500 mc. Acesta se va evacua prin contract cu operatorul de salubritate, conform legislatiei in vigoare. De asemenea, rezulta pamant din sapatura pentru realizarea fundatiilor. Pamantul excavat va fi valorificat.

Tipuri de deseuri:

17 01 beton, caramizi, tigle şi materiale ceramice

17 02 lemn, sticla şi materiale plastic

17 04 metale (inclusiv aliajele lor)

17 08 materiale de constructie pe baza de gips

15 01 01 ambalaje de hartie si carton

15 01 02 ambalaje de materiale plastice

15 01 03 ambalaje de lemn

 In activitatea de functionare:

Deseuri rezulate in urma activitatii desfasurate:

- deşeuri menajere cca. 750-1000 kg/saptamana;

- deşeurilor reciclabile cca. 500-700 kg/saptamana;

Tipuri de deseuri:

20 01 fracţiuni colectate separat (cu excepţia 15 01)

20 03 01 deşeuri municipale amestecate

**- programul de prevenire şi reducere a cantităţilor de deşeuri generate;**

In activitatea de executie, cantitatea de deseuri rezulta din volumul de materiale de constructie necesar. Ambalajele reciclabile se vor depozita in spatiile special amenajate, iar deseurile considerate moloz se vor evacua prin serviciul local de salubritate.

In functionare, prevenirea si reducerea cantitatilor de deseuri depinde de intreprinderile care subinchiriaza imobilul si de programul local de management al deseurilor din municipiu. Se va respecta legea 211/2011 privind regimul deseurilor.

**-** **planul de gestionare a deşeurilor;**

In activitatea de executie, deseurile sunt preluate conform aviz si contract cu operatorul de salubritate. Deseurile menajere sunt preluate de asemenea prin pubele de catre acelasi operator local de salubritate.

In functionare, deseurile solide de tip menajer se vor colecta la pubelele amenajate in loc special in incinta si se vor evacua prin serviciul local de salubritate. In acest sens, se va amenaja pe latura de est a parcelei o platforma de deseuri cu pubele, betonata, cu o suprafata de cca 20 mp, imprejmuita si prevazuta cu sifon de pardoseala pentru scurgerea apelor. Nu se vor abandona deşeuri în locuri neautorizate. Nu se vor forma stocuri de deşeuri, ce urmează să fie valorificate, care ar putea genera fenomene de poluare a mediului sau care prezintă riscuri de incendiu faţă de vecinătăţi. Atât deşeurile menajere, cât şi celelalte tipuri deşeuri generate se vor colecta separat în containere/recipiente/pubele funcţie de natura acestora, amplasate în spaţii special destinate aflate pe amplasamentul investiţiei şi predate societăţilor autorizate şi specializate care le valorifică/elimină;

**i)** **gospodărirea substanţelor şi preparatelor chimice periculoase:**

**- substanţele şi preparatele chimice periculoase utilizate şi/sau produse;**

Nu exista, nu este cazul, nici in timpul functionarii, nici in timpul executiei.

**-** **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei.**

Nu este cazul, nu exista substante si preparate chimice periculoase.

***Lucrări de organizare de șantier***:

**- descrierea lucrărilor necesare organizării de șantier;**

- eliberarea terenului – se va decoperta terenul de stratul vegetal, in mod mecanizat, cu ajutorul unui buldoexcavator;

 - imprejmuirea terenului pentru a asigura perimetrul santierului;

- montarea unei constructii metalice provizorii in incinta pentru organizarea de santier si a unui grup sanitar ecologic in zona de acces pe latura de nord;

- asigurarea spatiului de depozitare a pamantului rezultat din sapaturi in vederea evacuarii – in zona de nord-vest-est a terenului si se va evacua in masura producerii acestuia;

- asigurarea spatiilor de depozitare a materialelor de constructii in incinta

– materialele se vor achizitiona si depozita etapizat, in functie de lucrari, in zona de nord a terenului, in interiorul incintei:

-Otel beton fasonat;

-caramida

-Cofraje – sunt de mici dimensiuni;

 -Material compartimentari (caramida/gips carton) ulterior realizarii structurii;

 -Adezivi – se vor depozita la parter;

-Placaje gresie, faianta,etc – la momentul inceperii finisajelor se vor depozita in interiorul imobilului;

-Betonul – se va turna etapizat cu betoniera, prevazuta cu pompa, care va avea acces in santier pe latura de vest, din str.Raului;

 - asigurare apa potabila – se va face prin achizitionare apa imbuteliata;

 - asigurare curent electric – se va face de la tabloul electric cu racord provizoriu pentru organizarea de santier;

Alte lucrari necesare:

- Perimetrul santierului va fi imprejmuit si semnalizat pentru interzicerea accesului persoanelor straine în zona de lucru;

- Parcarea si stationarea mijloacelor auto si utilajelor se recomandă a se efectua în afara şantierului;

 Se vor executa semnalizarile necesare :

• de restrictii in zona santierului, privind viteza sau stationarea autovehiculelor, a zonelor de descărcare şi depozitare a locurilor de trecere;

• de restricţie a accesului persoanelor în zonele de lucru, pe fiecare etapă de lucru ;

• de stabilire a traseelor de deplasare în şantier a personalului lucrător şi special pentru persoanele care au acces la spatiile unde se lucrează, pe fiecare etapă de lucru.

Ca spaţii de echipare, adăpost, servire masa, se vor folosi baracile care se vor amplasa conform plansei cu organizarea executiei.

**- localizarea organizării de șantier**

In incinta investitiei, Loc. Zalau, Str Fabricii, Nr. 10, Jud. Salaj.

**- descrierea impactului asupra mediului a lucrărilor organizării de șantier;**

Pe durata realizarii lucrarilor vor rezulta: deseuri de constructii , ape uzate menajere si o potentiala poluare cu pulberi si alte noxe a atmosferei.

-Pentru prevenirea si reducerea impactului asupra mediului sunt prevazute:

-containere pentru colectarea selective a deseurilor menajere si de constructii/demolari si incheierea de contracte pentru valorificarea/depozitarea acestora;

-utilizarea grupurilor sanitare ecologice care vor fi amplaste in incinta;

-utilizarea mijloacelor de transport si utilajelor care au verificarea tehnica la zi;

-intretinerea curateniei la locurile de munca pentru prevenirea formarii de pulberi;

-materialele de constructii vor fi aduse pe amplasament de catre firma constructoare( ex.betoane);

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nu au fost identificate riscuri pentru sănătate; realizarea proiectului va fi benefică pentru populație; reducerea poluării atmosferice prin fixarea dioxidului de carbon și reținerea prafului din atmosferă.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 485 din 31.05.2023, emis de Primăria Municipiului Zalău, terenul este situat în intravilanul Mun. Zalău, str. Fabricii , nr. 10.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - *conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, numai în zona de lucru pe perioada de execuţie a proiectului.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - *redusă, în condiţiile respectării proiectul de plantare şi ansamblului de măsuri de protecţie prezentate, posibilitatea impactului asupra factorilor de mediu este redusă.*

 d6) debutul, durata, frecvenţa si reversibilitatea preconizate ale impactului: - *perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de plantare. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt;*

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.**

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Se vor lua toate măsurile necesare să fie respectate toate prevederile legilor în vigoare pe timpul execuției lucrărilor.
* Respectarea prevederilor actelor/avizelor emise de alte autorităţi pentru prezentul proiect.
* Respectare condițiilor impuse prin Certificatul de Urbanism nr. 485/31.05.2024, emis de Primăria Municipiului Zalău;
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea

de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

 Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Anca HOROTAN